turjo4nis/wikipedia-bn-dump-20250701 huggingface dataset:
টুইচ (সেবা)

টুইচ হলো একটি ভিডিও লাইভ স্ট্রিমিং সেবা, যা আমাজনের একটি সহায়ক সংস্থা টুইচ ইন্টারেক্টিভ দ্বারা পরিচালিত হয়। ২০১১ সালের জুন মাসে সাধারণ স্ট্রিমিং মাধ্যম জাস্টিন.টিভির একটি স্পিন-অফ হিসেবে প্রবর্তিত এই সাইটটি মূলত ইস্পোর্টস প্রতিযোগিতা সম্প্রচারের পাশাপাশি ভিডিও গেম লাইভ স্ট্রিমিং, সঙ্গীত সম্প্রচার, সৃজনশীল বিষয়বস্তু এবং সম্প্রতি বাস্তব জীবনের কার্যক্রম প্রচারের জন্য ব্যবহৃত হয়। এই সাইটে থাকা ভিডিওগুলো সরাসরি বা ভিডিও অন ডিমান্ডের মাধ্যমে পরবর্তীতে দেখা যায়।

টুইচের জনপ্রিয়তা তার সাধারণ-আগ্রহের প্রতিরূপ অংশটি গ্রহণ করেছিল। ২০১৩ সালের অক্টোবর মাসে, এর ওয়েবসাইটে ৪৫ মিলিয়ন অনন্য দর্শক ছিল<r এবং ২০১৪ সালের ফেব্রুয়ারি মাসের মধ্যে এটি মার্কিন যুক্তরাষ্ট্রের শীর্ষ ইন্টারনেট ট্র্যাফিকের মধ্যে চতুর্থ বৃহত্তম উৎস হিসেবে বিবেচিত হয়েছিল। একই সময়ে, জাস্টিন.টিভির মূল সংস্থাটি স্থানান্তর করে টুইচ ইন্টারেক্টিভ হিসেবে পুনরায় চালু করা হয়েছিল – অতঃপর ২০১৪ সালের আগস্ট মাসে জাস্টিন.টিভি বন্ধ হয়েছে। একই মাসে, আমাজন ৯৭০ মিলিয়ন ডলারের বিনিময়ে এই সেবাটি অধিগ্রহণ করা হয়েছিল, পরবর্তীতে এটি সংস্থার সাবস্ক্রিপশন সেবা আমাজন প্রাইমের সাথে সমন্বয় ঘটায়। পরবর্তীতে টুইচ কার্স এলএলসি নামে একটি অনলাইন ভিডিও গেমিং সম্প্রদায়ের অপারেটর ক্রয় করে এবং স্ট্রিমে লিঙ্কের মাধ্যমে গেম ক্রয় করা চালু করে। একই সাথে এই সাইটে এমন একটি প্রোগ্রাম রয়েছে যার মাধ্যমে স্ট্রিমাররা যেসকল গেম খেলে, তার বিক্রয়ের ফলে কিছু কমিশন লাভ করে।

২০১৫ সাল অনুযায়ী, টুইচের প্রতি মাসে ১.৫ মিলিয়নেরও বেশি সম্প্রচারক এবং ১০০ মিলিয়ন দর্শক ছিল। ২০১৭ সাল পর্যন্ত, টুইচ মার্কিন যুক্তরাষ্ট্রে ভিডিও গেমের জন্য শীর্ষস্থানীয় লাইভ স্ট্রিমিং ভিডিও সেবা হিসেবে পরিচিতি লাভ করে এবং ইউটিউব গেমিংয়ের ওপর প্রাধান্য বিস্তার করে। ২০১৮ সালের মে মাসের হিসাব অনুযায়ী, এটির প্রায় ১০ মিলিয়ন গড় সমকালীন ব্যবহারকারীসহ মাসিক ২.২ মিলিয়ন ব্রডকাস্টার এবং ১৫ মিলিয়ন দৈনিক সক্রিয় ব্যবহারকারী ছিল। ২০১৮ সালের মে মাস পর্যন্ত, টুইচের ২৭,০০০-এরও বেশি সহযোগী চ্যানেল ছিল।

তথ্যসূত্র

বহিঃসংযোগ
  

টুইচ (সেবা)
ক্যালিফোর্নিয়া ভিত্তিক বিনোদন কোম্পানি
ভিডিও হোস্টিং
চাহিদা ভিডিও সেবা
মার্কিন যুক্তরাষ্ট্রের সফটওয়্যার কোম্পানি
২০১১-এ প্রতিষ্ঠিত ইন্টারনেট সম্পত্তি
ভিডিও গেম ধারাবাহিক সম্প্রচার সেবা
২০১১-এ ক্যালিফোর্নিয়ায় প্রতিষ্ঠিত
২০১৪-এর অধিগ্রহণ ও একত্রীকরণ
২০১১-এ প্রতিষ্ঠিত মার্কিন কোম্পানি
২০১১-এ প্রতিষ্ঠিত বিনোদন কোম্পানি
২০১১-এ প্রতিষ্ঠিত গণমাধ্যম কোম্পানি
২০১১-এ প্রতিষ্ঠিত সফটওয়্যার কোম্পানি
অ্যান্ড্রয়েড (অপারেটিং সিস্টেম) সফটওয়্যার
ডিসকর্ড (সফটওয়্যার)

ডিসকর্ড হলো একটি মার্কিন মালিকানাধীন ফ্রিওয়্যার তাৎক্ষণিক বার্তা এবং ভিওআইপি অ্যাপ্লিকেশন এবং ডিজিটাল বিতরণ মাধ্যম, যা গেমার থেকে শুরু করে শিক্ষা এবং ব্যবসায়ের ক্ষেত্রে সম্প্রদায় তৈরির জন্য নকশা করা হয়েছে। ডিসকর্ড একটি চ্যাট চ্যানেলের মাধ্যমে ব্যবহারকারীদের মধ্যে পাঠ্য, চিত্র, ভিডিও এবং অডিও যোগাযোগে বিশেষজ্ঞ। ডিসকর্ড উইন্ডোজ, ম্যাক ওএস, লিনাক্স, আইওএস, অ্যান্ড্রয়েড এবং ওয়েব ব্রাউজারে চলে। ২০১৯ সালের ২১শে জুলাই অনুযায়ী, এই সফটওয়্যারটির ২৫০ মিলিয়নেরও বেশি ব্যবহারকারী রয়েছে।

অভ্যর্থনা
২০১৬ সালের জানুয়ারি মাসের মধ্যে, হামার ও চিসেল জানিয়েছিলেন যে ডিসকর্ডকে ৩ মিলিয়ন লোক ব্যবহার করে, অতঃপর প্রতি মাসে ১ মিলিয়ন বৃদ্ধি পেয়ে একই বছরের জুলাই মাসে ১১ মিলিয়ন ব্যবহারকারীতে পৌঁছেছিল। ২০১৬ সালের ডিসেম্বর মাসে এই সংস্থাটি জানিয়েছে যে বিশ্বজুড়ে এর ২৫ মিলিয়ন ব্যবহারকারী রয়েছে। ২০১৭ সালের শেষের দিকে, এই সেবাটি প্রতি সপ্তাহে প্রায় ১.৫ মিলিয়ন নতুন ব্যবহারকারীসহ সর্বমোট প্রায় ৯০ মিলিয়ন ব্যবহারকারী ধারণ করে। এই সেবাটির তৃতীয় বার্ষিকীর সময়, ডিসকর্ড জানিয়েছিল যে এতে ১৩০ মিলিয়ন অনন্য নিবন্ধিত ব্যবহারকারী রয়েছে। সংস্থাটি পর্যবেক্ষণ করেছে যে এর সার্ভারগুলোর বেশিরভাগ অংশ গেমিং সম্পর্কিত উদ্দেশ্যে ব্যবহৃত হয়, অন্যদিকে ব্যবহারকারীরা গেমিং বহির্ভূত ক্রিয়াকলাপের মধ্যে স্টক ট্রেডিং, ফ্যান্টাসি ফুটবল এবং অন্যান্য অংশীদারি আগ্রহী গোষ্ঠীর জন্য ব্যবহার করে থাকে।

২০১৬ সালের মে মাসে, সফটওয়্যারটি প্রকাশের এক বছর পরে পিসি গেমারের লেখক টম মার্কস ডিসকর্ডকে সেরা ভিওআইপি সেবা হিসেবে বলে উল্লেখ করেছিলেন। লাইফহ্যাকার ডিসকর্ডের ইন্টারফেস, ব্যবহারের সহজতা এবং মাধ্যমের সামঞ্জস্যের প্রশংসা করেছেন।

২০১৯ সালের মে মাসে, ডিসকর্ড জানিয়েছে যে এটির ওয়েব এবং মোবাইল মাধ্যমে কমপক্ষে ২৫০ মিলিয়ন নিবন্ধিত ব্যবহারকারী রয়েছে। এটি প্রতি মাসে ৫৬ মিলিয়ন ব্যক্তি ব্যবহার করে এবং প্রতি মাসে মোট ২৫ বিলিয়ন বার্তা প্রেরণ করে। ২০২০ সালের হিসাব অনুযায়ী, সংস্থাটি জানিয়েছে যে প্রতি মাসে এই সফটওয়্যারের ১০০ মিলিয়ন সক্রিয় ব্যবহারকারী রয়েছে।

তথ্যসূত্র

আরও পড়ুন

বহিঃসংযোগ
 

২০১৫-এর সফটওয়্যার
অ্যান্ড্রয়েড (অপারেটিং সিস্টেম) সফটওয়্যার
তাৎক্ষণিক বার্তা প্রেরক সফটওয়্যার
আইওএস সফটওয়্যার
ম্যাকওএস সফটওয়্যার
২০১৫-এ প্রতিষ্ঠিত ইন্টারনেট সম্পত্তি
ফ্রিওয়্যার
ভিওআইপি সফটওয়্যার
ওয়েব কনফারেন্সিং
ভিক্টোরিয়া, ব্রিটিশ কলাম্বিয়া

ভিক্টোরিয়া কানাডার ব্রিটিশ কলাম্বিয়া প্রদেশের রাজধানী। এটি কানাডার দক্ষিণ দিকে প্রশান্ত মহাসাগরের উপকূলে অবস্থিত। শহরটির জনসংখ্যা ৮৫,৭৯২। ভিক্টোরিয়া কানাডার সপ্তম বৃহত্তম জনবহুল শহর। এর ঘনত্ব .

এটি কানাডার পশ্চিমাঞ্চলের সবচেয়ে গুরুত্বপূর্ণ শহরগুলোর মধ্যে একটি। কানাডার সবচেয়ে বড় শহর ভ্যানকুভার থেকে এর দুরত্ব । সিয়েটোল থেকেও এর দুরত্ব । ওয়াশিংটন, ডি.সি. থেকে এর দুরত্ব ।

শহরটির নামকরণ করা হয়েছে রাণী ভিক্টোরিয়ার নামে। ১৮৪৩ সালে এখানে ব্রিটিশদের উপনিবেশ শুরু হয়। শহরটি উত্তর আমেরিকার প্রাচীন শহরগুলোর মধ্যে একটি। এখনও এখানে কিছু পুরনো স্থাপত্যের নিদর্শন রয়েছে। উল্লেখযোগ্য ভবনগুলোর মধ্যে সাংসদ ভবন এবং ইমপ্রেস হোটেল অন্যতম। ১৮৯৭ সালে সাংসদ ভবনের কাজ শেষ হয়। ১৯০৮ সাকে ইমপ্রেস হোটেলের কাজ শেষ হয়। সান ফ্রান্সিস্কোর পরে এই শহরটির চায়নাটাউন সবচেয়ে পুরনো। ইউরোপীয়দের আগমনের আগেও এখানে বাইরের লোকেরা বাণিজ্য করতে আসতো।

শহরটিকে "বাগান শহর" নামেও ডাকা হয়। পর্যটকদের প্রধান আকর্ষণগুলোর মধ্যে এটি একটি। সেরা ২০টি বসবাসযোগ্য শহরের মধ্যে এটি অন্যতম। বিদেশ থেকে পড়াশুনা করতে অনেক শিক্ষার্থী এই শহরে আসেন। বিশেষ করে ভিক্টোরিয়ার শিল্পকলা কলেজে বিদেশী শিক্ষার্থীরা পড়াশুনা করতে আসেন। ভিক্টোরিয়া এর সমুদ্র সৈকত এবং উপকূলীয় এলাকার জন্য বিখ্যাত। সদ্য চাকরি শেষ হওয়া বৃদ্ধরা এখানে আসেন এর আবহাওয়ার স্বাদ নিতে, বিশেষ করে গ্রীষ্ম উপভোগ করতে।

ইতিহাস

প্রাথমিক ইতিহাস (১৭৭০-১৮৭১) 
১৭০০ সাল থেকে এখানে স্পেনীয় এবং ব্রিটিশ অভিযানকারীরা আসতে শুরু করে। এর আগে এখানে কোস্ট সেলিশ জাতি-সহ আরও কিছু বিদেশি মানুষ বসবাস করত। ১৭৭৪ সালে জুয়ান পেরেয আসেন। এবং ১৭৭৮ সালে আসেন জেমস কুক।

আধুনিক ইতিহাস (১৮৭১-বর্তমান) 
উনবিংশ শতাব্দীর মাঝামাঝি সময় থেকে ভিক্টোরিয়ার বন্দর উত্তর আমেরিকার সবচেয়ে বড় আফিম আমদানী করার বন্দর হয়ে ওঠে। হং কং থেকে এই আফিমগুলো এখানে আসতো। ১৮৬৫ সাল পর্যন্ত আফিম আমদানি করা বৈধ ছিল এবং কোনরকম নিয়ম-নীতি ছিল না। ১৮৬৫ সালে আইনের মাধ্যমে আফিম আমদানি নিয়ন্ত্রণ করা শুরু হয়। ১৯০৮ সালে আফিম আমদানি নিষিদ্ধ ঘোষণা করা হয়।

বিনোদন 
ভিক্টোরিয়ার আবহাওয়া, অবস্থান এবং পরিবেশ একে বিভিন্ন অনুষ্ঠানের স্থান বানিয়েছে। বিশেষ করে পর্বতারোহণ, গলফ, কায়াকিং, দৌড়ানো, রক ক্লাম্বিং, জলের খেলাধুলা ইত্যাদি।

সাইক্লিং শহর হিসেবে ভিক্টোরিয়া বিখ্যাত। এই শহরে সাইকেল চালানোর জন্য কয়েক'শ কিলোমিটারের আলাদা লেন রয়েছে। বিশেষ করে গ্যালোপিং গুজ আঞ্চলিক ট্রেইলটি বিখ্যাত। এছাড়াও এখানে পাহাড়ি পথে সাইকেল চালানোর জন্য আলাদা সু-ব্যবস্থা আছে। এটি মাউন্ট ওয়ার্ক রিজিওনাল পার্কে অবস্থিত। ভিক্টোরিয়া ক্রমশই বাইকারদের জন্য একটি পছন্দের স্থান হয়ে উঠছে। এখানে সাইক্লিস্টদের কিছু গ্রুপ রয়েছে। যেমন গ্রেটার ভিক্টোরিয়া সাইক্লিং কোয়ালিশন অন্যতম। আবার বাইক টু ওয়ার্ক সেসাইটি নামে আরও একটি সংস্থা রয়েছে। এই সংগঠনগুলো সাইকেল সংক্রান্ত সুযোগ-সুবিধা বাস্তবায়নে কাজ করে যাচ্ছে।২০০৫ সালে, ৫% মানুষকে গণ পরিবহন থেকে সাইকেল চালানোতে উৎসাহিত করতে পেরেছে।

স্থাপনা 
ভ্যানকুভারের সবচেয়ে বড় নদীর বাঁধ হচ্ছে জর্ডান নদী বাঁধ। পানির স্রোত দ্বারা এখানে বিদ্যুৎ উৎপাদন করা হয়। এটি প্রতিষ্ঠিত হয় ১৯১১ সালে। 

এবং স্পুক হ্রদ থেকে পুরো শহরের পানি সরবরাহ করা হয়।

তথ্যসূত্র

বাইরের সংযোগ 

ভিক্টোরিয়া, ব্রিটিশ কলম্বিয়া
ব্রিটিশ কলম্বিয়ায় শহরসমূহ
কানাডায় উপনিবেশের রাজধানী
হিফজুর রহমান সিওহারভি

হিফজুর রহমান সিওহারভি (১৯০০ - ২ আগস্ট ১৯৬২) একজন ভারতীয় সুন্নি ইসলামি পণ্ডিত এবং ভারতীয় স্বাধীনতা আন্দোলনের কর্মী ছিলেন। তিনি ২৫ বছর (১৯২২-১৯৪৭) ব্রিটিশ শাসনের বিরুদ্ধে লড়াই করেছিলেন এবং আট বছর জেলখানায় কাটিয়েছিলেন। একজন রাজনীতিবিদ হিসাবে, তিনি ভারত বিভাগের বিরোধিতা করেছিলেন, এবং ১৯৫২ থেকে ১৯৬২ সাল পর্যন্ত আমরোহা (লোকসভা কেন্দ্র) থেকে ভারতীয় জাতীয় কংগ্রেসের হয়ে ভারতীয় সংসদ সদস্য হিসাবে দায়িত্ব পালন করেছিলেন।

প্রাথমিক ও শিক্ষাজীবন 
হিফজুর রহমান সিওহারভি ১৯০০ সালে (১৩১৮ হিঃ) ভারতের উত্তর প্রদেশ রাজ্যের বিজনোর জেলার শহর সিওহারের জমিদার পরিবারে জন্মগ্রহণ করেন। তার বাবা হাজী শামসুদ্দিন ভোপাল রাজ্যে এবং তার পরে বিকানের রাজ্যে সহকারী প্রকৌশলী ছিলেন। সেওহরভি প্রথমে স্কুলে এবং পরে মাদরাসা শাহী মুরাদাবাদে ভর্তি হন। তিনি সেওহারের মাদ্রাসায়ে ফয়েজ-এ-আমে তার দারস-ই-নিজামী পাঠ্যক্রমটি সম্পন্ন করেছেন। তিনি সেখানে আবদুল গাফুর সিওহারভি, আহমদ চিশতী এবং সাইয়্যেদ আফতাব আলীর অধীনে পড়াশোনা করেছিলেন। পরে ১৯২২ সালে তিনি দারুল উলূম দেওবন্দে চলে আসেন এবং আনোয়ার শাহ কাশ্মীরির অধীনে হাদিস সমূহে বিশেষ জ্ঞান লাভ করেন এবং ১৯২৩ সালে (১৩৪২ হিজরি) স্নাতক হন।

সাহিত্যে অবদান 
তেহরিকে পাকিস্তান পার এক নজর 
আখলাক আওর ফালসাফায়ে আখলাক
 আজাদী: বুনিয়াদী ইনসানী হক
বালাগ-ই-মুবীন
হুকুমাত কা দ্বীনী তাসাউউর
ফার্দ আওর ইজতিইয়াত
ইসলাম কা ইকতেসাদি নিযাম
কাসাসুল কুরআন
 কুরআনী উসূল কে মাআশিয়াত
সীরাতে রাসুলে করিম
 সিরাতে নববী কা জরুরত আওর আহামিয়ত
 ওয়াক্ত কী কদর ও কীমত

মৃত্যু 
তিনি ক্যান্সারে আক্রান্ত হয়ে ১৯৬২ সালের ২রা আগস্ট মারা যান। দারুল উলূম দেওবন্দের অধ্যক্ষ ক্বারী মুহাম্মদ তাইয়েব তার জানাজার নামাজ পড়েছিলেন। ভারতের প্রধানমন্ত্রী জওহরলাল নেহেরু, ভারতীয় সংসদের কয়েকজন অন্যান্য সদস্যের কাছ থেকে। তার জানাজার নামাজে দুই লক্ষ লোকের অংশ গ্রহণ করে। তার কবরটি নয়াদিল্লির মুনহাদিয়ানে অবস্থিত, যেখানে শাহ ওয়ালিউল্লাহ দেহলভীকেও সমাহিত করা হয়েছে। তার স্মরণে জেদ্দায় হিফজুর রহমান একাডেমি প্রতিষ্ঠিত হয়।

আরও দেখুন
দেওবন্দি ব্যক্তিত্বের তালিকা

তথ্যসূত্র 

১৯০০-এ জন্ম
১৯৬২-এ মৃত্যু
ভারতীয় স্বাধীনতা কর্মী
ভারতীয় সুন্নি মুসলিম পণ্ডিত
দেওবন্দি ব্যক্তি
ভারতীয় ইসলাম ধর্মীয় নেতা
হানাফী ব্যক্তি
মাতুরিদি ব্যক্তি
উত্তরপ্রদেশের ভারতীয় জাতীয় কংগ্রেসের রাজনীতিবিদ
দারুল উলুম দেওবন্দের প্রাক্তন শিক্ষার্থী
জমিয়ত উলামায়ে হিন্দের সাধারণ সম্পাদক
মেহদিয়ান কবরস্থানে সমাধিস্থ
আনোয়ার শাহ কাশ্মীরির ছাত্র
ভারতীয় বিদ্যালয় ও কলেজের প্রতিষ্ঠাতা
দ্য লাস্ট ম্যান অন আর্থ

'দ্য লাস্ট ম্যান অন আর্থ' (ইংরেজিঃ The Last Man On Earth, অনুবাদঃ পৃথিবীর শেষ ব্যক্তি) জন ব্লাইস্টোন নির্মিত, ১৯২৪ সালের আমেরিকান হাস্যরসাত্মক নির্বাক চলচ্চিত্র। ফক্স ফিল্ম কর্পোরেশন প্রযোজিত চলচ্চিত্রটি কিছুটা মেরি শেলি'র ১৮২৬ সালে প্রকাশিত দ্য লাস্ট ম্যান উপন্যাস অবলম্বনে নির্মিত। আর্ল ফক্স এটির শ্রেষ্ঠাংশে অভিনয় করেন। ফক্স কর্পোরেশন ১৯৩২ সালে এল আল্টিমো ভেরন সোব্রে লা টিয়েরা নামে একটি স্প্যানিশ সংস্করণ ও  ১৯৩৩ সালে ইটস গ্রেট টু বি এলাইভ নামে পুননির্মাণ করে। ১৯৪৬ সালের সাই-ফাই উপন্যাস মিঃ এডাম  এই চলচ্চিত্র হতে অনুপ্রাণিত।

গল্পসূত্র 
এলমার নামের একজন পুরুষ(আর্ল ফক্স) তার প্রেয়সি হ্যাটির(ডেরেলিস পারডিউ) সাথে রাগ করে ঘর ছাড়েন, পরিকল্পনা করেন নারীবিহীন জীবন কাটানোর।  ১৯৫০ সালে 'মাসকুলাইটিস' নামক এক রোগের মহামারিতে ১৪ বছর তদুর্ধ সকল পুরুষের মৃত্যু হয়। পুরুষ শুন্য পৃথিবী শাসন করে নারী সমাজ। একজন মহিলা যুক্তরাষ্ট্রের রাষ্ট্রপতির দায়িত্ব নেন। একজন নারী বিমানচালক গার্টি (গ্রেস কুনার্ড) রেডউড বনের উপর দিয়ে যাওয়ার সময় একটি কুড়েঘরের চিমনি হতে ধোঁয়া উঠতে দেখে কৌতুহলি হন, জানতে পারেন এখানে এলমার স্মিথ নামে একজন গ্রাম্য পুরুষ নিভৃতে বাস করছেন। এলমার স্মিথকে ধরে এনে, হাসপাতালে তার বংশ বিস্তারের সামর্থ্য পরীক্ষা করা হয়। প্রামাণিত হয় এলমার সামর্থ্যবান। অচীরেই এলমার পৃথিবীর সকল নারীর আকাংক্ষিত পুরুষে পরিণত হন। সরকার তাকে ১০ মিলিয়ন ডলার দিয়ে গার্টির কাছ থেকে কিনে নেয়, দুইজন নারী সিনেটর, এলমারকে তাদের স্বামী হিসেবে পাওয়ার জন্য প্রতিযোগিতায় লিপ্ত হয়। অপরদিকে এলমার তার প্রেয়সি হ্যাটিকে খুঁজে বের করে, অভিমান ভুলে হ্যাটিকে বিয়ে করে।

কুশীলব

সেন্সর 
দ্য লাস্ট ম্যান অন আর্থ-এর কাহিনি হাস্যরসাত্মক হলেও চলচ্চিত্রটি প্রদর্শনীর ক্ষেত্রে নিষিদ্ধ হয়েছিল। তৎকালীন ভার্জিনিয়া অঙ্গরাজ্যের সেন্সর বোর্ড একজন পুরুষের জন্য মহিলা সমাজের প্রতিযোগিতায় লিপ্ত হওয়ার বিষয়টির উপস্থাপনায় সন্তুষ্ট ছিলনা, তারা ভার্জিনিয়ায় চলচ্চিত্রটি নিষিদ্ধ করেছিল। পরবর্তীতে এটি ব্রিটিশ বোর্ড অব ফিল্ম ক্লাসিফিকেশন কর্তৃক নিষিদ্ধ হয়েছিল।

সংরক্ষণ 
দ্য লাস্ট ম্যান অন আর্থ-এর কপি বেলজিয়ামের রাজকীয় চলচ্চিত্র সংরক্ষণাগার এবং নিউ ইয়র্কের মিউজিয়াম অব মডার্ন আর্ট-এ সংরক্ষিত আছে।

তথ্যসূত্র

বহিঃসংযোগ 
অল মুভিতে দ্য লাস্ট ম্যান অন আর্থ

মার্কিন চলচ্চিত্র
মার্কিন নির্বাক চলচ্চিত্র
মার্কিন সাদাকালো চলচ্চিত্র
জন জি ব্লাইস্টোন পরিচালিত চলচ্চিত্র
ভবিষ্যতের পটভূমিতে চলচ্চিত্র
১৯২০-এর দশকের মার্কিন চলচ্চিত্র
মার্কিন নির্বাক পূর্ণদৈর্ঘ্য চলচ্চিত্র
ব্রিটিশ উপন্যাস অবলম্বনে চলচ্চিত্র
বিজ্ঞান কল্পকাহিনী উপন্যাস অবলম্বনে চলচ্চিত্র
১৯৫০-এর পটভূমিতে চলচ্চিত্র
মার্কিন যুক্তরাষ্ট্রের পটভূমিতে চলচ্চিত্র
১৯২০-এর দশকের ইংরেজি ভাষার চলচ্চিত্র
জম জম (চলচ্চিত্র)

জম জম মালয়ালম ভাষার একটি হাস্যরসাত্মক নাট্য চলচ্চিত্র। চলচ্চিত্রটি পরিচালনা করেছেন জি. নীলকান্ত রেডি এবং প্রযোজনা করেছেন মানু কুমারন। এটি মূলত বিকাশ বহল কর্তৃক ২০১৪ সালে নির্মিত হিন্দি চলচ্চিত্র কুইনের পুনর্নির্মাণ, যার প্রধান চরিত্রে অভিনয় করেছেন মঞ্জিমা মোহন।

কুশীলব

নির্মাণ 
২০১৪ সালের জুনে হিন্দি কুইন চলচ্চিত্রের নির্মাতা প্রতিষ্ঠান– ভায়াকম ১৮ মোশন পিকচার্স আনুষ্ঠানিকভাবে ঘোষণা করে যে, তারা তাদের ছবি তামিল, তেলুগু, মালয়ালম এবং কন্নড় ভাষায় পুনর্নির্মাণ করার অধিকার থিয়াগারাজনের কাছে বিক্রি করেছে এবং থিয়াগারাজন তার প্রতিষ্ঠান স্টার মুভিজের মাধ্যমে এই সিনেমাগুলো নির্মাণ করবে। ভায়াকম চুক্তিতে শর্ত দিয়েছিল যে, এই সিনেমাগুলোর যেকোনোটির মূল ফটোগ্রাফি ২০১৭ সালের ৮ জুনের মধ্যে শুরু করতে হবে। অন্যথায় তারা সিনেমা নির্মাণের অধিকার হারাবে।

প্রথমে অমলা পল চলচ্চিত্রটির মুখ্য চরিত্রে অভিনয়ের জন্য চুক্তিবদ্ধ হলেও পরবর্তীতে মানজিমা মোহন এ চরিত্রে কাজ করেছিলেন।

সাউন্ডট্র্যাক 

চলচ্চিত্রটির সঙ্গীত পরিচালনা করেছেন অমিত ত্রিবেদী এবং সুর করেছেন রফিক আহমেদ।

প্রচার এবং মুক্তি 
চলচ্চিত্রটির আনুষ্ঠানিক টিজার ২০১৮ সালের ২১ ডিসেম্বর মুক্তি পেয়েছিল।

তথ্যসূত্র

বহিঃসংযোগ  

মালয়ালম চলচ্চিত্র
মালয়ালম ভাষার চলচ্চিত্র
ভারতে নারী সম্পর্কে চলচ্চিত্র
লন্ডনের পটভূমিতে চলচ্চিত্র
প্যারিসের পটভূমিতে চলচ্চিত্র
বার্সেলোনায় ধারণকৃত চলচ্চিত্র
চেন্নাইয়ে ধারণকৃত চলচ্চিত্র
ভারতে ধারণকৃত চলচ্চিত্র
প্যারিসে ধারণকৃত চলচ্চিত্র
লন্ডনে ধারণকৃত চলচ্চিত্র
তামিলনাড়ুতে ধারণকৃত চলচ্চিত্র
স্পেনে ধারণকৃত চলচ্চিত্র
ভারতীয় হাস্যরসাত্মক নাট্য চলচ্চিত্র
ফ্রান্সে ধারণকৃত চলচ্চিত্র
যুক্তরাজ্যে ধারণকৃত চলচ্চিত্র
স্বয়ংক্রিয়তা

স্বয়ংক্রিয়তা(Automation) হ'ল এক প্রকার প্রযুক্তি যা দ্বারা কোনও প্রক্রিয়া বা পদ্ধতি ন্যূনতম মানব সহায়তায় সঞ্চালিত হয়। স্বয়ংক্রিয় নিয়ন্ত্রণ হ'ল অপারেটিং সরঞ্জামগুলির জন্য বিভিন্ন নিয়ন্ত্রণ ব্যবস্থা যেমন যন্ত্রপাতি, কারখানাগুলিতে প্রক্রিয়াজাতকরণ, বয়লার এবং তাপ চিকিৎসা ওভেন, টেলিফোন নেটওয়ার্কগুলিতে স্যুইচিং, জাহাজ, বিমান এবং অন্যান্য অ্যাপ্লিকেশন এবং ন্যূনতম সহ যানবাহনগুলির স্টিয়ারিং এবং স্থিতিশীলকরণ বা হস্তক্ষেপ হ্রাস।

ইতিহাস 
৮৫০ খ্রিস্টাব্দে পারসীয় বনু মুসা ভাতৃদ্বয় রচিত কিতাব আল-হিয়্যাল -এ স্বয়ংক্রিয়তার উল্লেখ মেলে।

সুবিধা, অসুবিধাগুলি এবং সীমাবদ্ধতা

সুবিধা 
উত্পাদনশীলতা বৃদ্ধি পেয়েছে।

গুণমানের বৃদ্ধি বা পূর্বাভাসযোগ্যতা।

ধারাবাহিকতা বৃদ্ধি

অসুবিধাগুলি 
সম্ভাব্য সুরক্ষা হুমকী / দুর্বলতা

উচ্চ প্রাথমিক ব্যয়।

উদীয়মান প্রয়োগ

ব্যবসায়ের প্রক্রিয়া 
ব্যবসায়িক প্রক্রিয়া স্বয়ংক্রিয়তা (বিপিএ) জটিল ব্যবসায়িক প্রক্রিয়াগুলির প্রযুক্তি-সক্ষম অটোমেশন প্রদান করে ।
রোবোটিক প্রক্রিয়া স্বয়ংক্রিয়তা(আরপিএ; বা স্ব-নির্দেশিত আরপিএ 2.0 এর জন্য আরপিএআই) বিপিএর মধ্যে একটি উদীয়মান ক্ষেত্র এবং কৃত্রিম বুদ্ধিমত্তা ব্যবহার করে।

বর্তমানে বেশ কিছু কর্পোরেট সংস্থা রোবোটিক প্রক্রিয়া স্বয়ংক্রিয়তা সমাধান প্রদান করে থাকে। তাদের মধ্যে ২০০১ সালে প্রতিষ্ঠিত ব্রিটিশ সংস্থা ব্লু প্রিজম , ২০০৩ সালে ভারতীয় অংকুর কোঠারি, মিহির শুক্লা, নীতি মেহতা, এবং রুশভ পারমানি প্রতিষ্ঠিত মার্কিন সংস্থা অটোমেশন এনিহোয়ার , ২০০৫ সালে প্রতিষ্ঠিত রোমানিয়ান সংস্থা ইউআইপাথ উল্লেখযোগ্য।

তথ্যসূত্র 

স্বয়ংক্রিয়তা
স্বতশ্চলীকরণ
কমসোমোলস্ক নামুরে এয়ারক্রাফট প্লান্ট

কমসোমোলস্ক নামুরে এয়ারক্রাফট প্লান্ট (KnAAPO বা KnAAZ; ); রাশিয়ার সর্ব উত্তরের কমসোমোলস্ক নামুরেতে অবস্থিত রাশিয়ার একটি বিমান নির্মাতা প্রতিষ্ঠান।

কোম্পানিটি খাবারোভস্ক ক্রাই এর সবচেয়ে সফল প্রতিষ্ঠান, এবং বছরের পর বছর ধরে এই অঞ্চলের বৃহত্তম করদাতা হয়ে আসছে।

১৯৯৯ এবং ২০০১ সালে রাশিয়ান ইউনিয়ন অফ ইন্ডাস্ট্রিয়ালিস্টস অ্যান্ড এন্টারপ্রেনারস এবং চেম্বার অফ কমার্স অ্যান্ড ইন্ডাস্ট্রি KnAAPO কে "সেরা রাশিয়ান এন্টারপ্রাইজ" উপাধি প্রদান করে।

মালিকানা 
KnAAPO (জেএসসি) এর শেয়ারহোল্ডার:
 ইউনাইটেড এয়ারক্রাফট করপোরেশন (মোট শেয়ারের ২৫.৫%)
 “সুখোই কোম্পানি” জেএসসি (মোট শেয়ারের ৭৪.৫%)
 KnAAPO (জেএসসি) সুখোই ডিজাইন ব্যুরো (জেএসসি) এর ৫.৪১ শতাংশের মালক।

তথ্যসূত্র 

বিমান নির্মাতা
রাশিয়ার প্রতিষ্ঠান
যুদ্ধবিমান নির্মাতা
সোভিয়েত ইউনিয়নের বিমান নির্মাতা
খাদিজা খাতুন শেফালী

খাদিজা খাতুন শেফালী (জন্ম: ১৪ এপ্রিল ১৯৪৯) বাংলাদেশের বগুড়া জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।

প্রাথমিক জীবন 
খাদিজা খাতুন শেফালী ১৪ এপ্রিল ১৯৪৯ বগুড়া জেলায় জন্মগ্রহণ করেন।

রাজনৈতিক জীবন 
খাদিজা খাতুন শেফালী বগুড়া জেলা মহিলা আওয়ামী লীগের সভাপতি। তিনি নবম জাতীয় সংসদের মহিলা আসন ১ থেকে মনোনীত সংসদ সদস্য ছিলেন। নবম জাতীয় সংসদে তিনি প্রাথমিক ও গণশিক্ষা মন্ত্রণালয় সম্পর্কিত স্থায়ী কমিটির সদস্য ছিলেন।

তথ্যসূত্র 

জীবিত ব্যক্তি
১৯৪৯-এ জন্ম
বগুড়া জেলার রাজনীতিবিদ
বাংলাদেশ আওয়ামী লীগের রাজনীতিবিদ
নবম জাতীয় সংসদ সদস্য
জাতীয় সংসদের মহিলা সদস্য
২১শ শতাব্দীর বাংলাদেশী রাজনীতিবিদ
২১শ শতাব্দীর বাংলাদেশী নারী রাজনীতিবিদ
আসমা জেরীন ঝুমু

আসমা জেরীন ঝুমু (জন্ম: ১ নভেম্বর ১৯৭০) বাংলাদেশের ঢাকা জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।

প্রাথমিক জীবন 
খাদিজা খাতুন শেফালী ১ নভেম্বর ১৯৭০ সালে ঢাকার মগবাজারে জন্মগ্রহণ করেন। তার পিতা শাহাবুদ্দিন সরদার। চাচা আক্তার সরদার মুক্তিযোদ্ধা ও ঢাকার শেষ সরদার ছিলেন। মুক্তিযুদ্ধে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে মরণোত্তর একুশে পদক প্রদান করে।

রাজনৈতিক জীবন 
খাদিজা খাতুন শেফালী বাংলাদেশ মহিলা আওয়ামী লীগের কেন্দ্রীয় সাংগঠনিক সম্পাদক। তিনি নবম জাতীয় সংসদের মহিলা আসন ৪ থেকে মনোনীত সংসদ সদস্য ছিলেন। নবম সংসদে তিনি মহিলা ও শিশু বিষয়ক মন্ত্রণালয় সম্পর্কিত স্থায়ী কমিটির সদস্য ছিলেন।

তথ্যসূত্র 

জীবিত ব্যক্তি
১৯৭০-এ জন্ম
ঢাকা জেলার রাজনীতিবিদ
বাংলাদেশ আওয়ামী লীগের রাজনীতিবিদ
নবম জাতীয় সংসদ সদস্য
জাতীয় সংসদের মহিলা সদস্য
২১শ শতাব্দীর বাংলাদেশী রাজনীতিবিদ
২১শ শতাব্দীর বাংলাদেশী নারী রাজনীতিবিদ
ইক স্টেডিয়াম

ইক স্টেডিয়াম হলো মার্কিন যুক্তরাষ্ট্রের কানসাসের উইচিটায় অবস্থিত একটি বেসবল স্টেডিয়াম। এটি উত্তর-পূর্ব উইচিটা স্টেট ইউনিভার্সিটির ক্যাম্পাসের হিলসাইড এবং অলিভারের মধ্যে ২১ স্ট্রিটের দক্ষিণ পাশে অবস্থিত।

ইতিহাস 
১৯৭৮ সালে যখন জিন স্টিফেনসন শকার বেসবল প্রোগ্রামটি পুনরায় চালু করেন তখন দলটি মৌসুমের বেশিরভাগ ম্যাচ শহর-মালিকানাধীন ম্যাকএডামস মাঠে খেলেছিল। মৌসুমে যখন ছয়টি খেলা বাকি ছিল তখন দলটি প্রথম এর ক্যাম্পাসে
(শকার ফিল্ড) খেলার সুবিধা পায়। এটি ছিল অতীতে গল্ফ অনুশীলন কোর্সের সময় নির্মিত অত্যন্ত স্বল্প সুবিধাসম্পন্ন একটি স্টেডিয়াম, যেখানে এস্ট্রো টার্ফ ক্ষেত্র, চেইন-লিঙ্কের বেড়া এবং স্কোরবোর্ডসহ অল্প অন্যান্য জিনিসপত্র ছিল। স্টেডিয়ামটিতে ১৯৭৯ সালে সীমিত আকারে আসন স্থাপন করা হয়।

১৯৮৫ সালে, শকার্সকে জাতীয় চ্যাম্পিয়নশিপ খেলায় এগিয়ে নেয়ার জন্য, উইচিটা স্টেট $৭০০,০০০ ব্যয়ে ৩,০৪৪ আসন বিশিষ্ট একটি স্থায়ী স্টেডিয়াম নির্মাণ করে। বেসবল প্রোগ্রামের প্রাথমিক সমর্থক হিসেবে উইচিটাভিত্তিক গাড়ি বিক্রেতা রাস্টি ইক এর নামানুসারে ইক স্টেডিয়ামের নামকরণ করা হয়।

১৯৮৮ সালে স্টেডিয়ামের প্রথম প্রধান সংস্কার করা হয়। সংস্কারের মধ্যে ছিল: একটি নতুন অ্যাস্ট্রোটার্ফ পৃষ্ঠ, একটি রাবারে তৈরি সতর্কীকরণ ট্র্যাক এবং প্লেটের পিছনে ২৯২ বক্স আসন সংযুক্তকরণ। খেলার পৃষ্ঠের নাম পরিবর্তন করে রন এবং লিন্ডা টাইলারের নামানুসারে টাইলার রাখা হয়, যারা $৪২৫,০০০ প্রদানের মাধ্যমে প্রকল্পটিতে বেশীরভাগ অর্থায়ন করেছিলেন।

১৯৯৯ সালের ২৩ সেপ্টেম্বর, কোলম্যান কোম্পানি উইচিটা স্টেট ইউনিভার্সিটির ফিউচারশক্স প্রকল্পে $৭.৮ মিলিয়ন অর্থায়ন করার মাধ্যমে ইক স্টেডিয়াম-টাইলার ফিল্ডের বাড়িকে দেশের প্রধান কলেজিয়েট বেসবল স্টেডিয়ামে পরিণত করার প্রচেষ্টা চালায়। ১৯৯৮ সালের, ২৮ জানুয়ারি ষ্টেডিয়ামটিতে বড় ধরনের উন্নয়ন করার পরিকল্পনা প্রথম ঘোষণা করা হয়, এবং যার ফলে ইক স্টেডিয়ামের উন্নয়ন প্রকল্প কলেজিয়েট বেসবল কোচ জিন স্টিফেনসনের নেতৃত্বে অন্য পর্যায়ে পৌঁছায়।

আসন বিভাগ

ভার্জিনিয়া এইচ ফারাহ অল-আমেরিকান ক্লাব 

ভার্জিনিয়া এইচ ফারাহ অল-আমেরিকান ক্লাব এর প্রায় ২০০ জন সমর্থক রয়েছে, এবং ক্লাবের সামনে বারান্দা স্তরে ৯৬ জন সমর্থকের জন্য সংরক্ষিত বক্স আসন রয়েছে।

ভার্জিনিয়া এইচ ফারাহ অল-আমেরিকান ক্লাবের সদস্যপদ গ্রহণ করলে জলবায়ু নিয়ন্ত্রিত অভ্যন্তর থেকে খেলার একটি চমৎকার দৃশ্য, প্রতি খেলায় প্রশংসা খাদ্য এবং পানীয়, পার্কিংয়ে অগ্রাধিকার এর সুবিধা পাওয়া যায়।

কোলম্যান হিল 
দুটি প্যাভিলিয়ন এবং ছাদ কোলম্যান হিল এর অন্তর্ভুক্ত। প্যাভিলিয়ন দুটি আবৃত, স্তর দ্বারা বিভক্ত, চেয়ার এর জন্য মজবুত কাঠের ডেক রয়েছে। একটি প্যাভিলিয়নে ফায়ারপ্লেস আছে। প্যাভিলিয়নদুটি সমর্থকদের জন্য সাধারণ আসন প্রদান করে এবং বিশেষ অনুষ্ঠানের জন্য সংরক্ষিত হতে পারে।

সমর্থকরা তাদের বেসবল এবং পিকনিক ইক স্টেডিয়াম-টাইলার ফিল্ডের বাড়ি এ অত্যন্ত ভালোভাবে বেসবল ম্যাচ ও পিকনিক উপভোগ করতে সক্ষম।

নিয়মিত আসন 

ইক স্টেডিয়ামের আনুষ্ঠানিক বসার ক্ষমতা হলো ৭,৮৫১। এই সংখ্যা হোম প্লেটের পিছনের চেয়ারব্যাক সিট, সেই সাথে চেয়ারব্যাক সিট, মাঠের ডান পার্শ্ববর্তী লাইন, এবং মেটাল গ্র্যান্ডস্ট্যান্ড যা ডান পার্শ্ববর্তী লাইন এর নিচে থাকে সেগুলোকেও অন্তর্ভুক্ত করে। নীল রঙের "বক্স আসন" পিছন দিক দিয়ে হোম প্লেটের সবচেয়ে কাছাকাছি। এরপরে সবচেয়ে কাছাকাছি হলো সবুজ এবং হলুদ রংয়ের বক্স আসন উপরে, যেগুলো সিঁড়ি এবং একটি চলার পথ দ্বারা পৃথককৃত।

বহিঃসংযোগ 
 ডাব্লিউএসইওএর ওয়েবসাইটে ইক স্টেডিয়াম
এ থিন রাখাইন

এ থিন রাখাইন (জন্ম: ১৬ জুলাই ১৯৬২) বাংলাদেশের কক্সবাজার জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।

প্রাথমিক জীবন 
এ থিন রাখাইন কক্সবাজার জেলায় জন্মগ্রহণ করেন।

রাজনৈতিক জীবন 
এ থিন রাখাইন নবম জাতীয় সংসদের মহিলা আসন ০৭ থেকে মনোনীত সংসদ সদস্য ছিলেন।

তথ্যসূত্র 

জীবিত ব্যক্তি
১৯৬২-এ জন্ম
কক্সবাজার জেলার রাজনীতিবিদ
বাংলাদেশ আওয়ামী লীগের রাজনীতিবিদ
নবম জাতীয় সংসদ সদস্য
জাতীয় সংসদের মহিলা সদস্য
২১শ শতাব্দীর বাংলাদেশী রাজনীতিবিদ
২১শ শতাব্দীর বাংলাদেশী নারী রাজনীতিবিদ
জোবেদা খাতুন

জোবেদা খাতুন (জন্ম: ৩০ ডিসেম্বর ১৯৫০) বাংলাদেশের কুমিল্লা জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।

প্রাথমিক জীবন 
জোবেদা খাতুন ৩০ ডিসেম্বর ১৯৫০ সালে কুমিল্লা জেলার দেবিদ্বারের বিষ্ণুপুরে জন্মগ্রহণ করেন।

রাজনৈতিক জীবন 
জোবেদা খাতুন নবম জাতীয় সংসদের মহিলা আসন ১২ থেকে মনোনীত সংসদ সদস্য ছিলেন।

তথ্যসূত্র 

জীবিত ব্যক্তি
১৯৫০-এ জন্ম
কুমিল্লা জেলার রাজনীতিবিদ
বাংলাদেশ আওয়ামী লীগের রাজনীতিবিদ
নবম জাতীয় সংসদ সদস্য
জাতীয় সংসদের মহিলা সদস্য
২১শ শতাব্দীর বাংলাদেশী রাজনীতিবিদ
২১শ শতাব্দীর বাংলাদেশী নারী রাজনীতিবিদ
নূর আফরোজ আলী

নূর আফরোজ আলী (জন্ম: ১০ ডিসেম্বর ১৯৫৩) বাংলাদেশের বাগেরহাট জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।

প্রাথমিক জীবন 
নূর আফরোজ আলী ১০ ডিসেম্বর ১৯৫৩ সালে বাগেরহাট জেলার ফকিরহাটের আটকা গ্রামে জন্মগ্রহণ করেন। তার স্বামী শেখ আলী আহম্মেদ।

রাজনৈতিক জীবন 
নূর আফরোজ আলী খুলনা মহিলা লীগ সভানেত্রী। তিনি নবম জাতীয় সংসদের মহিলা আসন ১৪ থেকে মনোনীত সংসদ সদস্য ছিলেন।

তথ্যসূত্র 

জীবিত ব্যক্তি
১৯৫৩-এ জন্ম
বাগেরহাট জেলার রাজনীতিবিদ
বাংলাদেশ আওয়ামী লীগের রাজনীতিবিদ
নবম জাতীয় সংসদ সদস্য
জাতীয় সংসদের মহিলা সদস্য
জাতীয় সংসদের সংরক্ষিত মহিলা আসনের সদস্য
২১শ শতাব্দীর বাংলাদেশী রাজনীতিবিদ
২১শ শতাব্দীর বাংলাদেশী নারী রাজনীতিবিদ
নুরজাহান বেগম

নুরজাহান বেগম (জন্ম: ১৬ নভেম্বর ১৯৫৫) বাংলাদেশের ঝিনাইদহ জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।

প্রাথমিক জীবন 
নুরজাহান বেগম ১৬ নভেম্বর ১৯৫৫ সালে ঝিনাইদহ জেলায় জন্মগ্রহণ করেন।

রাজনৈতিক জীবন 
নুরজাহান বেগম নবম জাতীয় সংসদের মহিলা আসন ১৫ থেকে মনোনীত সংসদ সদস্য ছিলেন। নবম সংসদে তিনি কৃষি মন্ত্রণালয় সম্পর্কিত স্থায়ী কমিটির সদস্য ছিলেন।

তথ্যসূত্র 

জীবিত ব্যক্তি
১৯৫৫-এ জন্ম
ঝিনাইদহ জেলার রাজনীতিবিদ
বাংলাদেশ আওয়ামী লীগের রাজনীতিবিদ
নবম জাতীয় সংসদ সদস্য
জাতীয় সংসদের মহিলা সদস্য
জাতীয় সংসদের সংরক্ষিত মহিলা আসনের সদস্য
২১শ শতাব্দীর বাংলাদেশী রাজনীতিবিদ
২১শ শতাব্দীর বাংলাদেশী নারী রাজনীতিবিদ
পারভীন তালুকদার

পারভীন তালুকদার মায়া (জন্ম: ৩১ জানুয়ারি ১৯৫৮) বাংলাদেশের বরিশাল জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।

প্রাথমিক জীবন 
পারভীন তালুকদার ৩১ জানুয়ারি ১৯৫৮ সালে বরিশাল জেলার বাকেরগঞ্জের আফালকাঠি গ্রামে জন্মগ্রহণ করেন। তার স্বামী শিল্পপতি মোহাম্মদ আলী খান ফারুক তালুকদার।

রাজনৈতিক জীবন 
পারভীন তালুকদার নবম জাতীয় সংসদের মহিলা আসন ১৬ থেকে মনোনীত সংসদ সদস্য ছিলেন। নবম সংসদে তিনি বন ও পরিবেশ মন্ত্রণালয় সম্পর্কিত স্থায়ী কমিটির সদস্য ছিলেন।

তথ্যসূত্র 

জীবিত ব্যক্তি
১৯৫৮-এ জন্ম
বরিশাল জেলার রাজনীতিবিদ
বাংলাদেশ আওয়ামী লীগের রাজনীতিবিদ
নবম জাতীয় সংসদ সদস্য
জাতীয় সংসদের মহিলা সদস্য
জাতীয় সংসদের সংরক্ষিত মহিলা আসনের সদস্য
২১শ শতাব্দীর বাংলাদেশী রাজনীতিবিদ
২১শ শতাব্দীর বাংলাদেশী নারী রাজনীতিবিদ
আল জুলফি



অবস্থান 
আয জুলফি আল-কাসিম প্রদেশের পূর্ব এবং নাজদের ঐতিহাসিক অঞ্চলের কেন্দ্রস্থলে। এটি বুরেদা (প্রদেশের রাজধানী) থেকে প্রায় ৭০ কিলোমিটার এবং সৌদি রাজধানী রিয়াদ থেকে প্রায় ২৯০ কিলোমিটার উত্তরে অবস্থিত।

ভূগোল 
আল জুলফি নাজদের উত্তর-মধ্য অঞ্চলে এবং শায়াব সামান্নের (সামান ভ্যালি) দক্ষিণে অবস্থিত, যা জুলফির দীর্ঘতম উপত্যকা। এটি এর উত্তর ও পশ্চিমে বালির টিলা দ্বারা বেষ্টিত, যা স্থানীয়ভাবে আল-থোয়ার বালুকণা নামে পরিচিত। আল-সাবালহ উডস শহরের উত্তরে অবস্থিত। আল জুলফির পাশেই রয়েছে আল-কসর রেইন হ্রদ (বা বোহিরাত আল-কাসার), যা শহরের একটি সরকারী অংশ হিসাবে বিবেচিত হয়।

আরও দেখুন 

 নাজদ
 সৌদি আরবের শহর ও শহরগুলির তালিকা
 সৌদি আরবের অঞ্চলসমূহ

তথ্যসূত্র

বহিঃসংযোগ 

 সরকারী ওয়েবসাইট
 ভিডিও
 ভিডিও
 ভিডিও
 ভিডিও

আরবি ভাষার লেখা থাকা নিবন্ধ
রিয়াদ প্রদেশের জনবহুল স্থান